חלומות מפלסטיק | בלונדון יש
את הבשורה ש’מליסה’ פותחים כאן חנות פופ-אפ קיבלתי ברגשות מעורבים.
מצד אחד, בתקופת השיא של הדלקה שלי על מותג נעלי הפלסטיק מברזיל, הוא כיכב אצלי בארון עם איזה שבעה זוגות; מצד שני, הגרף הזה נמצא בצניחה לפחות שלוש וחצי שנים ורוב הזוגות כבר הלכו לדרכם (ע”ע חוק ‘זוג נכנס, זוג יוצא’).
המממ. אולי בכל זאת למדוד?
ובכל זאת, כששמעתי על החנות הקיצית של ‘מליסה’, לא יכולתי להישאר אדישה. דמיינתי את עצמי עושה יו-טורנט (= יו-טרן זריז במיוחד) במנהרת הזמן, אל תוך ארון הנעליים המליסאי שלי דאז. הנה אני מקבלת את החדשות הצבעוניות, הנה אני קופצת כמו ריס ווית’רספון ב- Election, הנה אני חוטפת עקצוצים בכפות הרגליים, ואז גם בידיים, לכיוון התיק, הטלפון והמפתחות. הנה אני בדרך לחנות.
עקצוצים בכפות הרגליים. מתקרבים לחנות
אינטרנט בטיוב (יש Wi Fi חינם בכמה תחנות עד סוף האולימפיאדה) ואני מבינה ש: גם בניו-יורק פתחו חנות כזאת השנה; הסניף הלונדוני היה אמור להיסגר בסוף ספטמבר אבל ככל הנראה יישאר פתוח עד סוף דצמבר לפחות; לא ממש ברור לי למה אין ל’מליסה’ חנויות ייעודיות מחוץ לדרום אמריקה.
מרכישות שביצעתי בתקופה ההיא באתר הלא-משהו שלהם כבר הבנתי שמשהו או מישהו ב’מליסה’ לא ממצה את הפוטנציאל האדיר של נעלי הנפט עד הסוף, אבל בכל זאת, האנשים הצליחו להשיג את ויויאן ווסטווד, ז’אן פול גוטייה וג’ייסון וו כמשת”פים, אז מה שם קורה שם?
העבודה של ג'ולי ורהובן בכניסה לחנות
בחנות עצמה. הקיר בכניסה מתחבא מתחת לעבודה ענקית של מאיירת האופנה ג’ולי ורהובן. הנושא הוא קוקלציית ה’ריינבו’ של מליסה והביצוע כולל כמה נעליים בודדות, מודבקות. חבל, כי האיורים עצמם יפים כל-כך, והולכים לאיבוד בתוך המיצג העמוס הזה. שאר חלקי החנות קצת יותר רגועים: קצת אורות בצבעים, קצת עציצים טרופיים, הרבה מאוד נעליים:
פיפ טואו שטוחות בהדפסים גיאומטריים מזגגי אישונים
וודג’ גבוהות ואפריקאיות עם טי-באר ושוונצים חמודים
'אנגלומניה’ בעיצוב ויויאן ווסטווד, הזוג שלנצח אנצור
צ’אפחה עצמית על השכם על זה שלא התפתיתי לקנות שום דבר שאצטרך להעיף בקרוב וגם רצון עז לגרד את התמונות ולהסניף את הריח המתוק של ‘מליסה’, שמזכיר סוכריות גומי, מסטיק או צמר גפן ורוד.
לידיעת הקונות: אם כבר ללכת ל’מליסה’ אז כדאי מאוד הערב, חמישי של שישה בספטמבר, הוא Fashion’s Night Out. זו השנה הרביעית של האירוע המוצלח של ’ווג’, בזכותו נשארות חנויות המעצבים ורשתות ההיי-סטריט בעיר פתוחות עד מאוחר ומשעשעות את הקונות עד בלי די. מה צפוי ברחבי הבירה: מבצעים, הנחות, מתנות, שמפניות, מסיבות, אלכסות צ’אנג והרבה שקיות שופינג מרשרשות.
Melissa Pop-Up Shop
15 King Street, WC2E 8HN
sounds like you really like Melissa…
עמית: בגדול, עבר לי… אבל כנראה שבאיזשהו מקום, עדיין יש להן פינה חמה בארון שלי.
יש חנות בארץ שניתן להשיג את נעלי מליסה? באיזור חיפה?
מליסה בישראל
היי קארין, באיזור חיפה אפשר להשיג את מליסה ב:
BLUE – גרנד קניון
בוטיק צ'ה צ'ה – שדרות מוריה